આ પ્રસંગે પુરાણી શ્રી શ્રીહરિદાસજી સ્વામીએ પોતાની ભાવવાહી શૈલીમાં જણાવ્યું હતું કે ભગવાનની કૃપાથી આપ સર્વે હરિભકતોની સેવાથી પટેલનગર પરિસરમાં સહજાનંદ ધામમાં મૂર્તિ સ્થાપન થતા ખૂબ જ આનંદ થાય છે. આપ જે મવડી વિસ્તારમાં રહેતા હો તે દરરોજ અહીં ભગવાનના દર્શન કરવા આવજો. જેનાથી આપના બાળકોમાં પણ સંસ્કાર જળવાઇ રહેશે.આ પ્રસંગે પૂ.પુરાણી બાલકૃષ્ણદાસજી સ્વામી એ જણાવેલ કે ઘણા સમયની હરિભકતોની માગણી આજે પૂરી થાય છે. મંદિરો તો આપણાં આસ્થાના કેન્દ્રો છે, જ્યાં સંસ્કારની સરવાણી સતત વહેતી રહે છે. આ સહજાનંદ ધામ સંસ્કાર, સદ્ધર્મ અને સદાચાર પ્રવર્તનનું કેન્દ્ર બની રહેશે. વળી કુદરતી આપત્તિ સમયે પણ આ કેન્દ્ર સમાજની અનેકવિધ સેવા કરતું રહેશે.આપણાં ગુરુદેવ શાસ્ત્રી મહારાજ શ્રી ધર્મજીવનદાસજી સ્વામી, પુરાણી પ્રેમપ્રકાશદાસજી સ્વામી, પૂ.જોગી સ્વામીએ સમાજ અને સત્સંગ માટે જે સેવાની કેડી કંડારી છે તે વારસાને આપણે તન, મન અને ધનથી દિપાવીએ.